Temeljem članka 22. st. 4. Zakona o turističkim zajednicama i promicanju hrvatskog turizma („Narodne novine“ broj 52/19, 42/20) i članka 42. st. 2. Statuta Turističke zajednice općine Vrsar („Službene novine Općine Vrsar“13/20), i članka 6. Pravilnika o posebnim uvjetima koje moraju ispunjavati zaposleni u turističkim zajednicama („Narodne novine“ broj 13/22) te direktorica Turističke zajednice općine Vrsar objavljuje se

**JAVNI NATJEČAJ**

**za prijem u radni odnos na neodređeno vrijeme**

Raspisuje se javni natječaj za rad na određeno vrijeme u Turističkoj zajednici općine Vrsar na radno mjesto:

* **Voditelj Turističko-informativnog centra- 1 izvršitelj/izvršiteljica** na **puno** radno vrijeme na neodređeno, uz probni period rada od 30 dana.

**Opis poslova radnog mjesta – voditelj Turističko-informativnog centra:**

- operativno provodi aktivnosti unutar jedinstvenog informacijskog sustava za prijavu i

odjavu turista eVisitor,

- prikuplja i obrađuje informacije u cilju što kvalitetnijeg informiranja gostiju o uslugama i

ponudi u destinaciji,

- prikuplja promotivne materijale pružatelja turističko-ugostiteljskih usluga u destinaciji,

promotivne materijale o znamenitostima, prirodnim i kulturnim atrakcijama i sl., o

događanjima u destinaciji i okruženju,

- pruža informacije i distribuira promotivne i informativne materijale i publikacije gostima na

info punktu, turističkim agencijama, smještajnim objektima, gostima i predstavništvima u

inozemstvo,

- prati zakonsku regulativu vezanu uz plaćanje turističke pristojbe i turističke članarine,

- evidentira nova, izmijenjena ili ukinuta Rješenja o pružanju ugostiteljskih usluga u

domaćinstvu u sustavu eVisitor,

- evidentira objekte i vlasnike nekomercijalnog smještaja u sustav eVisitor,

- prati ispravnost funkcioniranja sustava eVisitor, generira potrebne izvještaje, prati

ispravnost unošenja podataka u eVisitor od strane korisnika, vrši edukaciju korisnika

sustava eVisitor,

- vrši prijavu i odjavu gostiju u sustavu eVisitor,

- vrši naplatu turističke pristojbe na info punktu,

- kontrolira naplatu i urgira plaćanje turističke pristojbe prema podacima iz sustava eVisitor,

- vrši edukaciju informatora i odgovoran je za ispravnost njihovog rada,

- korespondentnim putem dostavlja članovima Zajednice određene informacije, novosti i

izmjene zakonske regulative vezane uz njihovo poslovanje,

- obavlja administrativno-tehničke poslove, kao i sve ostale poslove sukladno odlukama tijela, planovima i programima Zajednice, te nalozima direktora.

Kandidati moraju ispunjavati sljedeće uvjete:

1. završen najmanje stručni studij ili preddiplomski sveučilišni studij,

2. najmanje dvije godine radnog iskustva na poslovima u turizmu,

3. znanje jednoga stranog jezika,

4. znanje rada na osobnom računalu.

Prednost pri odabiru imat će kandidati:

* s iskustvom u radu na istom ili sličnom radnom mjestu u turizmu,
* sa znanjem engleskog i/ili njemačkog i/ili talijanskog jezika,
* s potvrđenom edukacijom i/ili iskustvom u interpretaciji kulturne i prirodne baštine, uključujući certifikate (npr. Interpret Europe) ili druge programe stručnog usavršavanja.

Na javni natječaj za prijem u radni odnos na određeno vrijeme mogu se ravnopravno prijaviti kandidati oba spola, a izrazi koji se u ovom javnom natječaju koriste za osobe, u muškom su rodu i odnose se ravnopravno na oba spola.

Uz **vlastoručno potpisanu prijavu** na natječaj kandidati su dužni priložiti sljedeće priloge:

1. životopis,
2. dokaz o državljanstvu,
3. dokaz o stručnoj spremi,
4. dokaz o ukupnom radnom iskustvu (presliku potvrde ili elektronički zapis o podacima evidentiranim u matičnoj evidenciji Hrvatskog zavoda za mirovinsko osiguranje),
5. dokaz o poznavanju rada na računalu (izjava – nije potrebno ovjeravati kod javnog bilježnika ili svjedodžba ili druga odgovarajuća isprava kojom dokazuje poznavanje rada na računalu),
6. dokaz o poznavanju barem jednog stranog jezika (izjava – nije potrebno ovjeravati kod javnog bilježnika ili svjedodžba ili druga odgovarajuća isprava kojom dokazuje poznavanje najmanje jednog stranog jezika),
7. dokaz o položenom vozačkom ispitu B kategorije,
8. dokaz o zdravstvenoj sposobnosti (dostavlja se naknadno u slučaju odabira).

Isprave se prilažu u neovjerenom presliku, a prije izbora kandidata predočit će se izvornik isprava.

Urednom prijavom smatra se vlastoručno potpisana prijava koja sadrži sve podatke i priloge navedene u javnom natječaju.

 Osoba koja nije podnijela pravodobnu i urednu prijavu ili ne ispunjava formalne uvjete iz javnog natječaja, ne smatra se kandidatom prijavljenim na javni natječaj.

S kandidatima prijavljenim na javni natječaj provest će se intervju radi provjere znanja i sposobnosti bitnih za obavljanje poslova radnog mjesta za koje se prima.

 O vremenu i mjestu obavljanja intervjua kandidati će biti pravodobno obaviješteni putem, a koja obavijest će biti objavljena na mrežnim stranicama Turističke zajednice općine Vrsar <https://infovrsar.com/>.

Podaci o plaći radnog mjesta propisani su Pravilnikom o radu Turističkog ureda Turističke zajednice općine Vrsar, a isti se može pronaći na mrežnim stranicama TZO Vrsar:

<https://infovrsar.com/media/8d9bfd0e6a15665/pravilnik-o-radu-turisticke-zajednice-opcine-vrsar_2021-pdf_.pdf> i Pravilnikom o unutarnjem ustrojstvu Turističkog ureda Turističke zajednice općine Vrsar <https://infovrsar.com/media/8d9cb99048dff71/web_pravilnik-o-radu-turisticke-zajednice-opcine-vrsar_2021.pdf>

Prijave na javni natječaj, s dokazima o ispunjavanju uvjeta, dostavljaju se na mail adresu info@infovrsar.com ili osobno na adresu: **TZO Vrsar, Obala m. Tita 23, 52450 Vrsar** **u roku od 8 (osam) dana** od objave javnog natječaja na mrežnim stranicama Turističke zajednice općine Vrsar, s obveznom naznakom: **„Javni natječaj za prijem u radni odnos na neodređeno vrijeme –** **voditelj Turističko-informativnog centra".**

Direktorica zadržava pravo poništiti natječaj bez posebnog obrazloženja.

Kandidati će o rezultatima javnog natječaja biti obaviješteni u roku 30 dana od dana isteka ovog natječaja.

**Vrsar, 25. 9. 2025.**

Turistička zajednica općine Vrsar

 DIREKTORICA

 dr. sc. Klara Trošt Lesić, v.r.